Na podlagi 27. člena Pravilnika o prispevkih in vrednotenju stroškov na Univerzi v Ljubljani, ki ga je sprejel Upravni odbor Univerze v Ljubljani (v nadaljevanju UO UL) na seji 12. 5. 2011, Akademija za glasbo Univerze v Ljubljani, ki jo zastopa dekan red.prof. Andrej Grafenauer (v nadaljevanju dekan),

in

ŠTUDENT/-KA DOKTORSKEGA ŠTUDIJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov stalnega ali začasnega bivališča)

**skleneta naslednjo**

**POGODBO**

**O IZOBRAŽEVANJU NA DOKTORSKEM ŠTUDIJSKEM PROGRAMU**

**HUMANISTIKA IN DRUŽBOSLOVJE**

1.

Doktorski študijski program **HUMANISTIKA IN DRUŽBOSLOVJE** traja 3 leta.

Pogodbeni stranki ugotavljata, da se je študent/-ka v študijskem letu 2011/2012 vpisal/-a v

**3. letnik** doktorskega študijskega programa HUMANISTIKA IN DRUŽBOSLOVJE ,

področje/smer (ustrezno obkrožiti)

* ***GLASBENA PEDAGOGIKA***
* ***KOMPOZICIJA IN GLASBENA TEORIJA***

2.

Akademija za glasbo se zavezuje, da bo:

* omogočila izvajanje organiziranih oblik pouka in raziskovalnega dela po veljavnem študijskem programu,
* organizirala in omogočila preizkuse znanja,
* pravočasno in na ustrezen način obveščala študente o kraju in času predavanj, vaj, seminarjev, konzultacij in o drugih, za študij pomembnih informacijah,
* poskrbela, da bodo mentor in ostali izvajalci študija program izvedli pravočasno in v skladu z akademskimi standardi na UL.

3.

Študent/-ka se obvezuje, da bo redno opravljal/-a študijske obveznosti in raziskovalno delo ter zavestno pripomogel/-la h kakovosti študija ter v skladu z določili te pogodbe plačal/-a šolnino.

4.

Pogodbeni stranki ugotavljata, da se študent/-ka izobražuje na podiplomskem študijskem programu tretje stopnje, za katerega UL v skladu s 14. členom Pravilnika o prispevkih in vrednotenju stroškov na UL zaračunava šolnino.

Šolnina se plačuje za vsako študijsko leto posebej oziroma za vsak letnik, ki ga študent/-ka vpiše.

Višino šolnine potrjuje Upravni odbor Univerze v Ljubljani za posamezno študijsko leto in je razvidna iz cenika UL za posamezno študijsko leto.

Šolnina za 3. letnik v študijskem letu 2011/2012 znaša 2.700,00 EUR. Študent/-ka bo šolnino za 3. letnik plačal/-a v dveh obrokih, in sicer

1. prvi obrok v višini 1.350,00 EUR do 30. novembra v študijskem letu, v katerem je vpisan/-a v 3. letnik študija,
2. drugi obrok v višini 1.350,00 EUR do 30. aprila v študijskem letu, v katerem je vpisan/-a v 3. letnik študija,

na podlagi izstavljenega računa.

Za zamujena plačila se obračunajo zamudne obresti v skladu z zakonom.

5.

V primeru, da je študent/-ka v študijskem letu 2011/2012 upravičen/-a do sofinanciranja doktorskega študija v skladu s Pogodbo št. C3211-11-000250 o sofinanciranju doktorskega študija v študijskem letu 2010/2011 in 2011/2012, sklenjeno med RS, MVZT na eni strani in UL na drugi strani, se bo razlika do polne šolnine poračunala iz sofinanciranja.

6.

Študent/-ka je ob vpisu dolžan/-na predložiti dokazilo o plačilu celotne šolnine za drugi letnik.

Ob vpisu študent/-ka posebej plača prispevke za vpis, ki so določeni s cenikom UO UL za posamezno študijsko leto in niso upoštevani v šolnini.

Študent/-ka je pred zagovorom doktorske disertacije dolžan/-na predložiti dokazila o plačilu celotne šolnine iz 4. člena te pogodbe z morebitnimi zamudnimi obrestmi.

7.

Za vsak letnik doktorskega študija na doktorskem študijskem programu HUMANISTIKA IN DRUŽBOSLOVJE se sklene posebna pogodba o izobraževanju.

8.

Študenti, ki v okviru študijskega programa opravljajo raziskovalno delo (delo v laboratorijih, terensko delo, ekskurzije,…) morajo biti obvezno zdravstveno zavarovani v skladu s predpisi, ki urejajo obvezno zdravstveno zavarovanje v RS.

Študent/-ka, ki ni obvezno zdravstveno zavarovan/-a, ne sme opravljati raziskovalnega dela.

Prispevki za obvezno zdravstveno zavarovanje niso upoštevani v šolnini in jih mora študent plačati posebej.

9.

Tujci in Slovenci brez slovenskega državljanstva, vpisani v doktorski študijski program HUMANISTIKA IN DRUŽBOSLOVJE plačajo šolnino v skladu z določili Pravilnika o šolninah in bivanju v študentskih domovih za Slovence brez slovenskega državljanstva in tujce v Republiki Sloveniji (Ur.l. RS, št. 70/2008).

Tujci na javnih zavodihne plačujejo šolnine oziroma plačujejo tolikšno, kot je določena za državljane Republike Slovenije, če:

* je tako določeno z meddržavnimi ali mednarodnimi sporazumi in pogodbami,
* so štipendisti ministrstva, pristojnega za visoko šolstvo oz. pooblaščenega izvajalca tega štipendiranja, kot je Center RS za mobilnost in evropske programe izobraževanja in usposabljanja in Javni sklad RS za razvoj kadrov in štipendiranje v programu štipendiranja Slovencev v zamejstvu in Slovencev po svetu,
* so študenti izmenjalnih programov med visokošolskimi zavodi v programu Vseživljenjsko učenje ali
* so tuji državljani s stalnim prebivališčem v Republiki Sloveniji in so sami ali njihovi starši ali skrbniki davčni zavezanci v Republiki Sloveniji.

10.

Študent/-ka je dolžan/-na študentskemu referatu- za doktorski študij UL pisno sporočiti:

* vsako spremembo naslova prebivališča, naslova za obveščanje, e-naslova ter vsako spremembo zaposlitve (v roku treh delovnih dni po spremembi),
* vsako spremembo statusa (npr. mirovanje v skladu z 240. Členom Statuta UL, pridobitev statusa mladega raziskovalca/-ke,…), in sicer v roku treh delovnih dni po spremembi statusa),
* odločitev o prenehanju študija.

11.

Izpis iz doktorskega študijskega programa HUMANISTIKA IN DRUŽBOSLOVJE je možen na podlagi pisne izjave študenta.

Študent/-ka mora plačati del šolnine tudi takrat, kadar se pred zaključkom študijskega leta izpiše iz študijskega programa, in sicer:

* 10% pogodbene šolnine, če se izpiše do 31. 10. tekočega leta oziroma v 15. dneh po sklenitvi pogodbe,
* 50% pogodbene šolnine, če se izpiše do konca prvega semestra.

V primeru, da se študent/-ka izpiše po koncu prvega semestra, plača šolnino v celoti za letnik, v katerega je vpisan/-a. Če se študent/-ka izpiše pred koncem prvega semestra, mu Akademija za glasbo v skladu s predhodnim odstavkom tega člena vrne pripadajoč delež šolnine.

12.

Če študent/-ka ne zaključi študija v zakonsko predvidenem roku, se mu/-ji opravljanje manjkajočih študijskih obveznosti zaračuna po veljavnem ceniku UL za študijsko leto, v katerem jih opravlja.

13.

Vse spore bosta stranki reševali sporazumno, če v tem ne bosta uspeli, bo spore reševalo stvarno pristojno sodišče v Ljubljani.

14.

Ta pogodba je napisana in podpisana v dveh izvodih, od katerih prejme vsaka pogodbena stranka po en izvod.

15.

Pogodba je sklenjena z dnem podpisa obeh strank.

Ljubljana, dne \_\_\_\_\_\_\_\_\_\_\_\_\_\_\_\_\_\_ Ljubljana, dne\_\_\_\_\_\_\_\_\_\_\_\_\_\_\_\_\_\_\_

ŠTUDENT/-KA UNIVERZA V LJUBLJANI AKADEMIJA ZA GLASBO

DOKTORSKEGA ŠTUDIJA dekan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ red.prof. Andrej Grafenauer